text: عوامی سطح پر صحت کے ہنگامی حالات کے دوران متعدد سوشل میڈیا پلیٹ فارم کے ذریعےپھیلتی ہوئی افواہوں سے متعلق گفتگو کرتے ہوئے ڈاکٹر ہرش وردھن نے نیفا وائرس کی مثال پیش کی۔انہوں نے سرکار اور دیگر مجاز ذرائع کی جانب سے بروقت معلومات فراہم کرنے اور شفافیت برتنے کی اہمیت کو اجاگر کیا، تاکہ لوگوں میں خوف و ہراس کو دور کیا جاسکے، افواہوں پر قابو پایا جاسکے اور لوگوں کے درمیان بے چینی کو ختم کیا جاسکے۔ انہوں نے مزید کہا کہ‘‘لوگوں کے ساتھ قابل وثوق معلومات اور اطلاعات کو ساجھا کرنا بے حد اہم ہے، کیونکہ ہم لوگ ان کے اعتماد اور بھروسے کے پاسدار ہیں۔ عوامی خدمات فراہم کرنے والے افراد کی حیثیت سے ضروری ہے کہ ہم لوگوں کو اپنی امداد سے متعلق باخبر اور چوکنا رکھیں۔’’